เขตจตุจักร

จตุจักร เป็นหนึ่งในห้าสิบเขตของกรุงเทพมหานคร เป็นแหล่งการค้า การบริการ และแหล่งที่อยู่อาศัยหนาแน่นมาก

ที่ตั้งและอาณาเขต 
เขตจตุจักรตั้งอยู่บริเวณฝั่งตะวันออกของแม่น้ำเจ้าพระยาหรือฝั่งพระนคร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกา ดังนี้
 ทิศเหนือ ติดต่อกับเขตหลักสี่ มีคลองบางเขนเป็นเส้นแบ่งเขต
 ทิศตะวันออก ติดต่อกับเขตบางเขนและเขตลาดพร้าว มีคลองบางบัวและคลองลาดพร้าวเป็นเส้นแบ่งเขต
 ทิศใต้ ติดต่อกับเขตห้วยขวาง เขตดินแดง และเขตพญาไท มีคลองน้ำแก้ว คลองพระยาเวิก และคลองบางซื่อเป็นเส้นแบ่งเขต
 ทิศตะวันตก ติดต่อกับเขตบางซื่อและอำเภอเมืองนนทบุรี (จังหวัดนนทบุรี) มีทางรถไฟสายเหนือและคลองประปาเป็นเส้นแบ่งเขต

ประวัติศาสตร์ 
แต่เดิม ตำบลลาดยาว เป็นท้องที่ปกครองของอำเภอบางเขน จังหวัดพระนคร สภาพทั่วไปเป็นทุ่งนา มีประชากรตั้งถิ่นฐานกระจายอยู่เป็นกลุ่ม ๆ ตามริมคลองสายหลัก เช่น คลองเปรมประชากร คลองบางซื่อ คลองบางเขน คลองลาดยาว เป็นต้น ต่อมาจึงได้มีชุมชนและบ้านจัดสรรต่าง ๆ เพิ่มขึ้นจากการขยายตัวของตัวเมืองในช่วงหลังจาก พ.ศ. 2507 อันเป็นปีที่ขยายเขตเทศบาลนครกรุงเทพซึ่งครอบคลุมตำบลลาดยาวด้วย

ใน พ.ศ. 2514 มีประกาศรวมจังหวัดพระนครกับจังหวัดธนบุรีเข้าด้วยกันเป็นนครหลวงกรุงเทพธนบุรีและเปลี่ยนเป็นกรุงเทพมหานครในเวลาต่อมา ซึ่งเปลี่ยนการเรียกคำว่าตำบลและอำเภอใหม่ ตำบลลาดยาวจึงมีฐานะเป็น แขวงลาดยาว ขึ้นกับเขตบางเขน

ภายหลังพื้นที่เขตบางเขนมีความเจริญและมีประชากรหนาแน่นขึ้นมาก พื้นที่บางแห่งอยู่ไกลจากสำนักงานเขต กระทรวงมหาดไทยจึงได้แยกแขวงลาดยาวและประกาศจัดตั้งเป็น เขตจตุจักร ตามชื่อของสวนจตุจักรที่ตั้งอยู่ในพื้นที่เขต พร้อมกับการจัดตั้งเขตดอนเมือง ในวันที่ 4 กันยายน พ.ศ. 2532

การแบ่งเขตการปกครอง 
ในวันที่ 5 พฤศจิกายน พ.ศ. 2546 สมัคร สุนทรเวช ผู้ว่าราชการกรุงเทพมหานครขณะนั้น ได้ลงนามในประกาศกรุงเทพมหานคร เปลี่ยนแปลงพื้นที่แขวงในเขตจตุจักรใหม่ โดยจัดตั้งแขวงเสนานิคม แขวงจันทรเกษม แขวงจอมพล และแขวงจตุจักร แยกออกจากแขวงลาดยาว เพื่อความสะดวกในการติดต่อสื่อสารและการให้บริการของเขต เพราะเดิมเขตจตุจักรมีเพียงแขวงลาดยาวเพียงแขวงเดียว แต่มีพื้นที่กว้างขวางและมีประชากรอาศัยหนาแน่น จึงทำให้มีเลขที่บ้านซ้ำกันเป็นจำนวนมาก โดยให้มีผลบังคับใช้ในวันที่ 1 ธันวาคม ปีเดียวกัน ทำให้ในปัจจุบัน เขตจตุจักรแบ่งเขตการปกครองย่อยออกเป็น 5 แขวง ได้แก่

ประชากร

การคมนาคม 
ในพื้นที่เขตจตุจักรมีทางสายหลัก ได้แก่

 ถนนพหลโยธิน 
 ถนนวิภาวดีรังสิต
 ถนนรัชดาภิเษก
 ถนนลาดพร้าว

 ถนนงามวงศ์วาน
 ถนนประเสริฐมนูกิจ (เกษตร–นวมินทร์)
 ถนนกำแพงเพชร
 ถนนกำแพงเพชร 2

ส่วนทางสายรอง ได้แก่

 ถนนเทศบาลสงเคราะห์
 ถนนเสนานิคม 1 (พหลโยธิน 32)
 ถนนกำแพงเพชร 1
 ถนนกำแพงเพชร 2
 ถนนกำแพงเพชร 3
 ถนนกำแพงเพชร 4
 ถนนกำแพงเพชร 6
 ถนนหอวัง
 ถนนเทศบาลนฤมาน
 ถนนเทศบาลนิมิตเหนือ

 ถนนเทศบาลนิมิตใต้
 ถนนเทศบาลรังสรรเหนือ
 ถนนเทศบาลรังสรรใต้
 ถนนเทศบาลรังรักษ์เหนือ
 ถนนเทศบาลรังรักษ์ใต้
 ถนนเทศบาลรังสฤษฎ์เหนือ
 ถนนเทศบาลรังสฤษฎ์ใต้
 ถนนเลียบคลองบางเขน
 ซอยวิภาวดีรังสิต 3 (ร่วมศิริมิตร)
 ซอยวิภาวดีรังสิต 16 (โชคชัยร่วมมิตร)

ทางด่วน
 ทางยกระดับอุตราภิมุข (ดอนเมืองโทลล์เวย์)
 ทางพิเศษศรีรัช

ทางน้ำ
คลองลาดพร้าว
คลองน้ำแก้ว
คลองบางซื่อ
คลองเปรมประชากร 
คลองบางเขน

รถไฟฟ้า
 รถไฟฟ้ามหานคร สายเฉลิมรัชมงคล มี 4 สถานี คือ สถานีกำแพงเพชร สถานีสวนจตุจักร สถานีพหลโยธิน และสถานีลาดพร้าว
 รถไฟฟ้าบีทีเอส สายสุขุมวิท มี 8 สถานี คือ สถานีหมอชิต สถานีห้าแยกลาดพร้าว สถานีพหลโยธิน 24 สถานีรัชโยธิน สถานีเสนานิคม สถานีมหาวิทยาลัยเกษตรศาสตร์ สถานีกรมป่าไม้ และสถานีบางบัว 
 รถไฟฟ้าชานเมือง สายสีแดงเข้ม มี 4 สถานี คือ สถานีกลางบางซื่อ สถานีจตุจักร สถานีวัดเสมียนนารี และสถานีบางเขน 
 รถไฟฟ้าชานเมือง สายสีแดงอ่อน มี 1 สถานี คือ สถานีกลางบางซื่อ 
 รถไฟฟ้าสายสีเหลือง มี 1 สถานี คือ สถานีลาดพร้าว

รถโดยสารประจำทาง
 สถานีขนส่งสายเหนือ–ตะวันออกเฉียงเหนือ (ที่นิยมเรียกกันว่า สถานีขนส่งหมอชิตใหม่หรือหมอชิต 2)

สถานที่สำคัญ 
 ตลาดนัดจตุจักร
 สถานีกลางบางซื่อ
 สถานีขนส่งผู้โดยสารกรุงเทพ (จตุจักร)
 สวนจตุจักร
 สวนวชิรเบญจทัศ
 อุทยานผีเสื้อและแมลงกรุงเทพฯ
 สวนสมเด็จพระนางเจ้าสิริกิติ์ฯ
 ตลาด อ.ต.ก.
 พิพิธภัณฑ์เด็ก กรุงเทพมหานคร
 หอจดหมายเหตุพุทธทาส อินทปัญโญ
 สำนักงานองค์การการบินพลเรือนระหว่างประเทศ ประจำภูมิภาคเอเชียแปซิฟิก
 บริษัท การบินไทย จำกัด (มหาชน)
 บริษัท ปตท. จำกัด (มหาชน)
 วัดเสมียนนารี
 สำนักพิพิธภัณฑ์และวัฒนธรรมการเกษตร
 พิพิธภัณฑ์อัยการไทย
 พิพิธภัณฑ์ธนาคารไทย
 วัดเทวสุนทร (สุนทริการาม)
 การไฟฟ้าส่วนภูมิภาค
 กรมพัฒนาที่ดิน
 กรมประมง
 กรมวิชาการเกษตร
 กรมส่งเสริมการเกษตร
 สำนักงานเศรษฐกิจการเกษตร
 สำนักงานมาตรฐานสินค้าเกษตรและอาหารแห่งชาติ
 กรมฝนหลวงและการบินเกษตร
 กรมการข้าว
 กรมหม่อนไหม
 กรมส่งเสริมการค้าระหว่างประเทศ
 กรมการขนส่งทางบก
 กรมทรัพยากรน้ำบาดาล
 บริษัท ขนส่ง จำกัด
 สถาบันการบินพลเรือน
 ช่อง 7 เอชดี
 พีพีทีวี​ เอชดี​ 36
 หนังสือพิมพ์ไทยรัฐ
 ศาลอาญา
 กองบังคับการปราบปราม กองบัญชาการตำรวจสอบสวนกลาง สำนักงานตำรวจแห่งชาติ

สถานศึกษา 
 มหาวิทยาลัยเกษตรศาสตร์ วิทยาเขตบางเขน ตั้งอยู่ในแขวงลาดยาว
 มหาวิทยาลัยเซนต์จอห์น ตั้งอยู่ในแขวงจอมพล
 มหาวิทยาลัยศรีปทุม วิทยาเขตบางเขน ตั้งอยู่ในแขวงเสนานิคม
 มหาวิทยาลัยราชภัฏจันทรเกษม ตั้งอยู่ในแขวงจันทรเกษม
 วิทยาลัยเทคโนโลยีวราธิปบริหารธุรกิจ
 โรงเรียนช่างการไฟฟ้าส่วนภูมิภาค
 โรงเรียนธัชรินทร์วิทยาบางเขน
 โรงเรียนบ้านลาดพร้าว
 โรงเรียนประชานิเวศน์ 
 โรงเรียนมัธยมประชานิเวศน์
 โรงเรียนรัตนโกสินทร์สมโภช 
 โรงเรียนวัดเทวสุนทร
 โรงเรียนวัดเสมียนนารี  
 โรงเรียนเสนานิคม
 โรงเรียนสารวิทยา
 โรงเรียนหอวัง
 โรงเรียนอรรถมิตร
 โรงเรียนสตรีวรนาถบางเขน
 โรงเรียนบางบัว

อ้างอิง

แหล่งข้อมูลอื่น 
 เว็บไซต์สำนักงานเขตจตุจักร
 แผนที่เขตจตุจักร 
 ข้อมูลสวนจตุจักร 
 ข้อมูลสวนสมเด็จพระนางเจ้าสิริกิติ์ฯ 
 ข้อมูลสวนวชิรเบญจทัศ